
Formål
Advokater er underlagt en række pligter efter hvidvaskloven. Advokatfuldmægtige skal lære at opfylde disse pligter, og de skal have indsigt i relaterede problematikker i forhold til advokatens tavshedspligt.
Faglige mål
Deltagerne på advokatuddannelsen skal kunne
· forstå begreberne hvidvask, terrorfinansiering og finansielle sanktioner
· anvende hvidvasklovens regler om kundekendskabsprocedurer, undersøgelsespligt og underretningspligt,
· have kendskab til pligten til at fastsætte interne politikker, procedurer og kontroller for virksomheden,
· analysere og vurdere om en advokat i en konkret situation har pligt til at gennemføre kundekendskabsprocedure,
· analysere og vurdere hvilke oplysninger, en advokat i en konkret situation kan og skal videregive til klienten og FIU/Advokatsamfundet.
Materialesamling til undervisning og eksamen (teori)
· Hvidvaskloven
· FATF’s liste over lande og territorier, hvor der anses at være en øget risiko for hvidvask eller finansiering af terrorisme: https://www.fatf-gafi.org/en/countries/black-and-grey-lists.html
· Advokatrådets Vejledning til hvidvaskloven 2022
· Finanstilsynets hvidvaskvejledning 2020
· Finanstilsynets vejledning om anvendelse af MitID
· Eksamensopgave fra den 2. november 2022
· Eksamensopgave fra den 25. oktober 2023
· Eksamensopgave fra den 5. april 2024
· Eksamensopgave fra den 30. oktober 2024
· Eksamensopgave fra den 25. oktober 2025
Eksamen
Hvis Hvidvask bliver et emne til eksamen, skal eksaminanderne demonstrere, at de kan opfylde de faglige mål for emnet. Det kan f.eks. ske i en opgave, hvor eksaminanderne skal redegøre for advokatens handlepligter i en konkret sag.
